Missatge: M'agradaria que em puguèssiu ajudar en unes qüestions que necessito resoldre. Quan viatgeu per Catalunya molts cops ho feu de matí a nit sense pernoctar. Ara bé, molts de vosaltres potser aneu a passar caps de setmana i cerqueu un allotjament: des d'un hotel, a una casa rural, a un càmping o una pensió. 1) Quan ja heu visitat una localització de Catalunya, i us ha agradat, la torneu a visitar i passeu un altre cap de setmana? O bé, ja no torneu mai més de la vida? 2) Si tornes... Si torneu a visitar-la, escolliu el mateix allotjament o cerqueu un altre? 3 ) Si no tornes... Per què no tornes? 4) Quants diners esteu disposats a gastar en un allotjament com a màxim en una nit per persona? 5) Teniu una localització de Catalunya on aneu cada any a passar les vacances? - És un hotel, un càmping, una pensió....?? Perque escolliu aquesta modalitat d'allotjament? És el preu? l'entorn? Moltes gràcies per ajudar-me!!!!

Resposta: 1) Quan ja heu visitat una localització de Catalunya, i us ha agradat, la torneu a visitar i passeu un altre cap de setmana? O bé, ja no torneu mai més de la vida? De vegades hi he tornat i de vegades no. Quan hi he tornat ha estat força temps després de la primera visita, però. 2) Si tornes... Si torneu a visitar-la, escolliu el mateix allotjament o cerqueu un altre? Si l'allotjament m'ha satisfet, trio el mateix. 3 ) Si no tornes... Per què no tornes? Perquè hi ha mil llocs interessants per visitar i no hi ha temps o ocasió per repetir. 4) Quants diners esteu disposats a gastar en un allotjament com a màxim en una nit per persona? Generalment em tallo menys de gastar més diners quan faig turisme pel país que quan vaig a fora per la senzilla raó que fer turisme pel país i dormir fora de casa implica pagar allotjament per un o dos dies màxim. Quan surto fora, com que m'hi estic més dies miro més els calers. 5) Teniu una localització de Catalunya on aneu cada any a passar les vacances?  No passo les vacances a Catalunya, sempre marxo fora. El turisme per Catalunya el faig fora de l'època vacacional.